Az olasz F. LLI Zanzi faiskola datolyaszilva (kakiszilva) oltvány kínálata

2024. tavaszra

***Érdeklődés esetén a Palesits Faiskolai Kft. ad árajánlatot az oltványokra. A behozatalt 100 db feletti tételeknél tudjuk megoldani, házi kerti igényeket nem tudunk teljesíteni. Az oltványok behozatala előreláthatólag 2024. február közepe- március eleje. Ár: egyedi, a rendelt mennyiség függvényében kalkuláljuk, €+ÁFA/db.***

A datolyaszilva a mediterrán országokban termesztett gyümölcsfaj. A gyümölcse Magyarországon, az áruház láncokban jelent meg először és felkeltette egy- két termesztő és kiskert tulajdonos figyelmét. Elterjedését segíti a globális felmelegedés, ami miatt talán a Magyarországi termesztésének is lesz létjogosultsága. De, nem árt megjegyezni, hogy jelenleg még a klímánk kontinentális! Számíthatunk a nyári forróság mellett, a kemény telekre is. Ez utóbbi károsíthatja a kakiszilva oltványokat. Fajtái nem védettek, mindegyik Diospyros lotus magonc alanyon kerül forgalomba.

****

**Kakiszilvák termés fejlődése július elején, Magyarországon**

**Fajtaleírások:**

**Jiro**

Jól adaptálódó fajta, több termőtájra ajánlható. Közepes növekedésű, szétterülő koronával. Bőtermő. Középidőben virágzik, érése novembertől decemberig tart. Gyümölcse közepes méretű, héja sárgás narancssárga. Húsa kemény, íze kiemelkedő.

**Royo Brillante**

Erős növekedésű, felfelé törő koronát nevel. középidőben virágzik, csak termős virágokat hoz.Érése kései, a Tipo után 12 nappal érik. Gyümölcsei nagyok pirosasak. Húsa sárgás narancssárga, nagyon édes, aromás. Kedvelt fajta!



**Diospyros alanyok nyári hajtószemzése**



**3 éves datolyaszilva oltvány**

****

**Datolyaszilva virága június első dekádjában**